Sama hull oli olukord ka samas saalis norra tantsurühma vaadates: justkui tsirkuseakrobaadid, füüsiliselt uskumatud trikid, nii et hoiad vaadates hinge kinni… Ja kava poole peal tulid mängu ka põlevad tõrvikud, millega tantsurütmis žongleeriti. Aga põlev tuli teatavasti sööb ruumist hapniku ära! Keegi laval kokku ei kukkunud, aga Justin oli meil näiteks täiesti kaame, ja neid peaaegu-kukkujaid oli lisaks temale saalis kindlasti kümneid veel. Kui meie naabritüdruk õigesti nägi, siis sai üks esinejatest tulega kõrvetada, ilmselt seoses väsimusega. Suur, suur aitäh neile. Ja vabandused, et nad niisugused saunas esinema pidid. (Loodetavasti sellises kohas edaspidi kontserte ei tehta…)